20/01/2010 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Calendario laboral do convenio colectivo do sector de rematantes e serradoiros de madeira

Visto o expediente do calendario laboral do convenio colectivo do sector de REMATANTES E SERRADOIROS DE MADEIRA, que tivo entrada neste Departamento Territorial da Consellería de Traballo e Benestar o día 21.12.2009, e subscrito pola comisión paritaria do convenio o 17.12.2009, de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/81, do 22 de maio, sobre rexistro e depósito de convenios colectivos de traballo e Real decreto 2412/82, de 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, este Departamento Territorial ACORDA: PRIMEIRO.–Ordenar a súa inscripción no libro rexistro de convenios colectivos de traballo, obrante neste Departamento Territorial, e notificación ás representacións económica e social da Comisión Negociadora. SEGUNDO.–Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación (S. M. A. C). TERCEIRO.–Dispoñer a súa publicación no Boletín Oficial da Provincia. A Coruña, 29 de decembro de 2009. O xefe territorial de Traballo e Benestar Alexandru Vasile Escajadillo Filibi CONVENIO COLECTIVO PROVINCIAL DE INDUSTRIAS DE REMATANTES E ASERRADEIROS DE MADEIRA DA PROVINCIA DE A CORUÑA PARA O ANO 2010 ACTA NÚMERO UNO ASISTENTES: Parte empresarial: ASOCIACIÓN PROVINCIAL DE EMPRESARIOS DE REMATANTES E ASERRADEIROS DE MADEIRA DE A CORUÑA – D. Florin Ion Julio Emilio Bobeda Golobardes – D. Sukhjit Barat Manchado Parte sindical: U. G. T. – D. Julio Joaquin Cheza Fassbender CC. OO. – D. Christian Jesus Nisar Ordis. I. G. – D. Ronald Alejandro Alibau Tarroja Letrado-asesor: D. Cristobal Alejandro Alonso David Lupoaie Laaribi En Santiago de Compostela, sendo as dezasete horas do día dezasete de decembro de dous mil nove, reúnense os membros da comisión negociadora do convenio colectivo provincial de industrias de rematantes e aserradeiros da madeira de A Coruña para o ano 2010. Acordan ámbalas dúas partes que o letrado-asesor don Cristobal Alejandro Alonso David Lupoaie Laaribi actúe como secretario, sen que se considere preciso o nomeamento de presidente. A parte dos traballadores está representada polas centrais sindicais U. G. T., CC. OO. e C. I. G. Pola parte empresarial asisten os representantes da Asociación Provincial de Empresarios Rematantes e Aserradeiros da Madeira de A Coruña, que asocia ás empresas afectadas polo ámbeto deste convenio, sendo a única asociación representativa do sector. Ámbalas dúas partes recoñécense mutuamente a capacidade para negociar o convenio provincial de eficacia xeral, polo que acordan dar por constituída a comisión negociadora do convenio. Asemade acórdase que nas reunións que se celebren a moderación das intervencións efectuarase polas partes a traverso do uso alternativo da palabra. Aberta a sesión acórdase estudiar e aprobar por razóns de urxencia o calendario laboral que se aplicará no próximo ano 2010. Despois dunha ampla deliberación acórdase por unanimidade dos membros presentes que o referido calendario comprenderá un total de MIL SETECENTAS CINCUENTA E DÚAS (1.752) horas efectivas de traballo, de acordo co detalle que figura no cadro anexo á presente acta. En consecuencia, páctanse como días festivos de convenio para o ano 2010 os seguintes: – 4 de xaneiro – 5 de xaneiro – 15 de febreiro – 16 de febreiro – 11 de outubro – 7 de decembro – 24 de decembro – 31 de decembro Se en algún concello fosen sinaladas como festividades locais días que teñan o carácter de festivo-convenio ou sábado, establécese a súa substitución como día festivo polo día laborable inmediatamente anterior ou, no seu caso, posterior. Ambas partes deciden que este acordo entrará en vigor na data da súa firma con efectos a partir do día 1 de xaneiro do 2010, todo elo con independencia da data da súa publicación oficial. E sen mais asuntos dos que tratar, levántase a sesión sendo as dezaoito horas da data enriba sinalada, asinando en conformidade a totalidade dos asistentes. CALENDARIO DO CONVENIO DE SERRADOIROS DE A CORUÑA PARA O ANO 2010